					
Na temelju članka 8. Odluke o davanju u zakup javnih površina za postavu privremenih objekata ("Službene novine" PGŽ, broj 8/00., 8/02., 33/03. i 50/09) i Zaključka Gradonačelnika Grada Crikvenice KLASA:372-01/16-01/180, UR.BROJ:2107/01-04/08-16-2 od 21. listopada 2016. godine, Komisija za provedbu javnog natječaja raspisuje

 NATJEČAJ 
za prikupljanje ponuda za davanje u zakup lokacija za postavljanje privremenih objekata 
tijekom održavanja manifestacije „Advent u Crikvenici 2016“

1. PREDMET NATJEČAJA
  - zakup lokacija putem prikupljanja pismenih ponuda za postavljanje privremenih   
    objekata u Crikvenici, u Parku palih za domovinu na slijedećim lokacijama:
	Br. 
lok.
	DJELATNOST
	TIP PRIVREM.
OBJEKTA
	POČETNA CIJENA

	  1.
	priprema i usluživanje jednostavnih jela (kobasice), pića, toplih i hladnih napitaka
	drvena kućica (9m2)
	4.000,00 kn

	  2.
	priprema i usluživanje jednostavnih jela (kobasice), pića, toplih i hladnih napitaka
	drvena kućica (9 m2)
	4.000,00 kn

	  3.
	usluživanje i prodaja alkoholnog pića - rakije 
	drvena kućica (4 m2)
	500,00 kn

	  4.
	usluživanje i prodaja alkoholnog pića – piva (craft beer) 
	drvena kućica (4 m2)
	500,00 kn

	  5.
	trgovina na malo na tržnicama i štandovima – prodaja božićnih ukrasa i /ili božićnih slastica
	drvena kućica (4 m2)
	400,00 kn

	  6.
	trgovina na malo na tržnicama i štandovima – prodaja božićnih ukrasa i /ili božićnih slastica
	drvena kućica (4 m2)
	400,00 kn

	  7.
	trgovina na malo na tržnicama i štandovima – prodaja božićnih ukrasa i /ili božićnih slastica
	štand (do 4 m2)
	500,00 kn

	  8.
	trgovina na malo na tržnicama i štandovima – prodaja božićnih ukrasa i /ili božićnih slastica
	štand (do 4 m2)
	500,00 kn

	  9.
	usluživanje i priprema slastica - fritula
	štand (do 3 m2)
	500,00 kn

	  10.
	ostale osobne uslužne djelatnosti – pečenje plodina- kokice, šećerna vuna, fritule, kukuruz, kesteni
	štand (do 3 m2)
	2000,00 kn



1. Za lokacije pod rednim brojem 1., 2., 3., 4., 5. i 6. Grad Crikvenica osigurava kućice za obavljanje djelatnosti
2. Za lokacije pod rednim brojem 1. i 2.  vanjska oprema mora biti drvena, bijele boje. Zakupnici su obvezni osigurati najmanje dva vanjska grijaća tijela. 
Zakupnici su dužni imati na raspolaganju 2 kuhala minimalne ukupne zapremnine 60 l.
Zakupnici su obvezni osigurati prodaju kuhanog vina (crno i bijelo) po cijeni od maksimalno 10,00 kuna za 0,2 l. 
3. Lokacije pod rednim brojevima 1.,2.,3.,4.,7.,8.,9. i 10. se daju u zakup na rok od 25.11. 2016. do 08.01. 2017. godine, a djelatnost se može obavljati svaki dan (obavezno petkom, subotom i nedjeljom). 
4. Lokacije pod rednim brojevima 5. i 6. daju se u zakup na rok od 25.11.2016. do 28.12.2016. 
5. Za lokacije pod rednim brojem 1. i 2.  ponuditelji su dužni osigurati Gradu Crikvenici za izvođače na manifestaciji 150 poklon bonova u iznosu od 10 kn.
6. Zakupnici lokacija pod rednim brojevima 1. i 2. koji obavljaju ugostiteljsku djelatnost obvezni su preseliti kućice iz  Adventskog parka na Trg Stjepana Radića dana 30./31. prosinca 2016. gdje će se organizirati Doček Stare godine. Uz navedene kućice zakupodavac će im osigurati svakome još jednu manju kućicu za rad na dočeku Stare godine, površine 2x2 m, koju su dužni za taj dan staviti u funkciju. 	
7. Zakupodavac se obvezuje osigurati zakupcima za  lokacije pod rednim brojevima 1. i 2. pravo prvenstva na natječaju za zakup istih lokacija za vrijeme održavanja manifestacija „Advent u Crikvenici“ i to za daljnje (3) tri godine (ukoliko se navedena manifestacija bude održavala).
Program Advent u Crikvenici 2016. događati će se u parku u centru Crikvenice, organizator Grad Crikvenica organizirati će glazbeni zabavni program koji uključuje  glazbene nastupe poznatih glazbenih sastava, program različitih udruga, program za djecu i sl, a doček Stare godine na Trgu Stjepana Radića.
8. Na natječaju mogu sudjelovati fizičke i pravne osobe registrirane za djelatnost koja će  se obavljati u privremenom objektu na lokaciji iz natječaja 
9. Ponuditelji će cjelokupnu cijenu izlicitiranu za svaku pojedinu lokaciju uplatiti prilikom   potpisivanja Ugovora o zakupu javne površine. 
10. Pismena ponuda za sudjelovanje na natječaju mora sadržavati:
a. presliku osobne iskaznice, ukoliko je ponuditelj fizička osoba i 
b. presliku rješenja o upisu u sudski registar za pravne, odnosno obrtni registar za fizičke  osobe, 
c. broj lokacije i visinu ponuđene zakupnine,
d. dokaz o dospjelim i izvršenim obvezama prema Gradu Crikvenici 
e. ponuditelji za lokacije 1. i 2. natječaja trebaju dostaviti uz naprijed navedeno i:
- izjavu kojom se obvezuju osigurati na lokacijama u parku najmanje dva vanjska grijaća tijela 
- izjavu da imaju na raspolaganju minimalno 2 kuhala ukupne zajedničke zapremnine 60l, 
 -  izjavu da će prodavati kuhano vino po cijeni od 10 kn za 0,2l
11. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici. 
12. Ponude trebaju biti dostavljene ili zaprimljene putem pošte najkasnije do 02. studenog 2016. godine do 10,00 sati. Za svaku lokaciju potrebno je predati zasebnu ponudu.
a. Ponuditelji su dužni zapečatiti ponudu. Na omotnici treba naznačiti: “PONUDA ZA JAVNI NATJEČAJ ZA ZAKUP LOKACIJE ZA PRIVREMENU NAPRAVU, ADVENT 2016., REDNI BROJ:  “(upisati redni broj lokacije)” - “NE OTVARATI” i adresu: Grad Crikvenica, Komisija za  provedbu javnog natječaja, Kralja Tomislava 85, 51260 CRIKVENICA.  
13. Nepotpune, nepravodobno pristigle i ponude neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.
14. Natječaj se provodi javnim otvaranjem pristiglih ponuda. Ponude se otvaraju u sali za sastanke Grada Crikvenice u Crikvenici, Kralja Tomislava   85 - suteren - sala za sastanke dana 02. studenog  2016. godine, s početkom u 12.00 sati, 
a. kojem mogu pristupiti ponuditelji osobno, zakonski zastupnici ponuditelja ili 
b. opunomoćeni predstavnici ponuditelja uz predočenje ovjerene punomoći.
15. Najpovoljnijom će se smatrati ponuda koja uz ispunjenje svih uvjeta natječaja sadrži najviši iznos zakupnine.
16. Ukoliko se javi više ponuditelja s istom visinom ponuđene zakupnine, prednost ostvaruje  ponuditelj koji je ranije predao ponudu. Komisija može ponuditelju čija ponuda nije odabrana kao najpovoljnija za određenu lokaciju, ponuditi drugu lokaciju iste namjene, a za koju nije bilo ponuda.
17. Po provedenom postupku natječaja odluku o davanju javnih površina u zakup donosi  Komisija za provedbu javnog natječaja.
Učesnici u natječaju izvijestit će se o izvršenom odabiru najkasnije u roku od 8    	      dana nakon donošenja odluke Komisije za provedbu javnog natječaja.
18. Grad Crikvenica i utvrđeni najpovoljniji ponuditelj sklapaju ugovor o zakupu      lokacije  najkasnije u roku od 7 dana od donošenja Odluke.
Prilikom potpisivanja ugovora o zakupu zakupnik je dužan dostaviti dokaz o uplati  ukupnog iznosa izlicitirane zakupnine. Ukoliko najpovoljniji ponuditelj ne uplati ukupni iznos zakupnine u traženom roku smatrat će se da je odustao od otpisivanja ugovora o zakupu.
Po isteku roka za sklapanje ugovora o zakupu Komisija za provedbu javnog natječaja donosi odluku o davanju javne površine u zakup slijedećem najpovoljnijem ponuditelju.
19. Komisija za provedbu javnog natječaja zadržava pravo da ne izvrši odabir po natječaju  u potpunosti ili djelomično bez obveze davanja obrazloženja tog postupka i za isto ne snosi odgovornost.
20. Dodatne informacije u svezi nadmetanja mogu se dobiti u Upravnom odjelu  za komunalni sustav, zaštitu okoliša, prostorno uređenje i imovinu, Odsjeku za upravljanje imovinom Grada Crikvenice, Kralja Tomislava 85 - suteren, soba br. 8 ili putem telefona 051/455-442.

